უილფათა
უილფათა (რუს. Уилпата) — მწვერვალი კავკასიონის მთავარი წყალგამყოფი ქედის ჩრდილოეთ კალთაზე. მდებარეობს რუსეთის ჩრდილოეთი ოსეთის ტერიტორიაზე. სიმაღლე ზღვის დონიდან 4648 მ. მდებარეობს მდინარე არდონის მარცხენა შენაკადების სათავეებში. დამახასიათებელია ციცაბო ფერდობები. მოქცეულია კავკასიონის მძლავრი გამყინვარების ოლქში. მწვერვალ ადაი-ხოხისა და უილფათას შორის იწყება კავკასიონის ერთ-ერთი უგრძესი მყინვარი — წეა.